S-7722/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 17. nóvember 2020, á hendur Í-kk-þgf H-kk-þgf, kt. [...], [...], [...], fyrir eftirtalin umferðarlagabrot, með því að hafa:

1. Miðvikudaginn 26. febrúar 2020 ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 250 ng/ml og metamfetamín 185 ng/ml) um Grjótháls í Reykjavík, við þvottastöð Löður, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 5. maí 2020 ekið bifreiðinni [...] sviptur ökurétti um Bjarkavelli í Hafnarfirði, við hús nr. [...].

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Þriðjudaginn 9. júní 2020 ekið bifreiðinni [...] sviptur ökurétti um Reykjanesbraut í Hafnarfirði, austan við Strandgötu.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Fimmtudaginn 27. ágúst 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 2000 ng/ml) norður Ásbraut í Hafnarfirði, við Tjarnarvelli, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Föstudaginn 28. ágúst 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 800 ng/ml og tetrahýdrókannabínól 1,2 ng/ml) norður Elliðavatnsveg í Hafnarfirði, við Vífilsstaðavatn, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Laugardaginn 5. september 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1800 ng/ml) um Suðurlandsveg í Reykjavík, við Olís Norðlingaholti, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Mánudaginn 28. september 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1900 ng/ml og tetrahýdrókannabínól 1,1 ng/ml) um Bugðu í Reykjavík, við Þingvað, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Sunnudaginn 18. október 2020 ekið bifreiðinni [...] sviptur ökurétti suður Reykjanesbraut í Garðabæ, við Ikea.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í alið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 12. nóvember 2020, hefur ákærða fjórum sinnum áður verið gerð refsing. Það sem kemur til skoðunar í máli þessu við ákvörðun refsingar er viðurlagaákvörðun frá 26. apríl 2013 þar sem ákærða var gert að greiða sekt, m.a. fyrir akstur undir áhrifum ávana og fíkniefna. Var ákærði sviptur ökurétti í fimm ár frá 15. júní 2013 að telja. Með dómi 17. mars 2014 var ákærða gert að sæta fangelsi í 60 daga, skilorðsbundið í tvö ár, fyrir m.a. akstur undir áhrifum ávana og fíkniefna. Var ákærði sviptur ökurétti í eitt ár frá 15. júní 2018 að telja. Var dómurinn hegningarauki við framangreinda viðurlagaákvörðun. Nú síðast var ákærða gert að greiða sekt með dómi 1. apríl 2020 fyrir akstur undir áhrifum vímuefna og fyrir akstur sviptur ökuréttindum. Var ákærði einnig sviptur ökurétti í fjögur ár frá þeim degi að telja. Að öðru leyti hefur sakarferill ákærða ekki áhrif við ákvörðun refsingar í máli þessu.

Brot samkvæmt 1. tölul. í ákæru sem ákærði er nú sakfelldur fyrir var framið fyrir uppsögu dómsins frá 1. apríl 2020. Verður ákærða því dæmdur hegningarauki nú vegna brotsins, sbr. 78. gr. almennra hegningarlaga nr. 19/1940. Að öðru leyti eru brot ákærða ítrekun.

Samkvæmt framangreindu verður við það miðað að brot ákærða samkvæmt 4.7. tölul. í ákæru sé þriðja brot ákærða vegna aksturs undir áhrifum ávana og fíkniefna og brot ákærða samkvæmt 2.8. tölul. í ákæru sé nú annað brot ákærða vegna aksturs sviptur ökurétti.

Með hliðsjón af framangreindu, sakarefni þessa máls, dómvenju og að virtum 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði 629.273 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Í-kk-nf H-kk-nf, sæti fangelsi í fjóra mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 629.273 krónur í sakarkostnað.

S-kvk-nf D-kvk-nf J-kvk-nf

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Í-kk-nf H-kk-nf, sæti fangelsi í fjóra mánuði.

Ákærði er sviptur ökurétti ævilangt frá birtingu dómsins að telja.

Ákærði greiði 629.273 krónur í sakarkostnað.

S-kvk-nf D-kvk-nf J-kvk-nf